‘રંગીલા’ને સ્વતંત્ર રીતે રહેમાનનો બોલિવૂડ પ્રવેશ કહી શકાય, કેમ કે અત્યાર સુધી તેની તમિલ કે દક્ષિણ ભારતની અન્ય ભાષાની હિન્દીમાં ડબ ફિલ્મો આવતી હતી. તેના પછી રહેમાનનો જાદુ દેખાયો ‘દિલ સે’માં. આ ફિલ્મના પણ ગીતો ‘છૈયાં છૈયાં’, ‘જિયા જલે જાન જલે’, ‘સતરંગી’ ‘દિલ સે’, ‘એ અજનબી’ ગીતો ખૂબ જ લોકપ્રિય બન્યાં હતાં. આ ફિલ્મથી કદાચ પહેલી વાર રહેમાન અને ગાયક સુખવિંદરસિંહની સાથે સફર શરૂ થઈ. રહેમાને દક્ષિણ ભારતીય ફિલ્મ ‘મિનસરા કનાવુ’ માં કામ કર્યું જેની હિન્દી આવૃત્તિ બોલી હતી. તેમાં ‘ઉલ્લા લા’, ‘આવારા ભંવરે’ , ‘ચંદા રે ચંદા રે’ ગીતો હતા. આ ફિલ્મમાં તેણે હેમા સરદેસાઈ નામની નવી ગાયિકા પાસે ‘આવારા ભંવરે’ ગવડાવ્યું હતું. હવે રહેમાનને મળવાની હતી બોલિવૂડના શો મેન કહેવાતા સુભાષ ઘઈની ‘તાલ’ ફિલ્મ…